Suchinthana/ta-wikipedia huggingface dataset:
கோதி பண்ணா சாதாரண மைகட்டு

கோதி பண்ணா சாதரண மைக்கட்டு (Godhi Banna Sadharana Mykattu, பொருள்: கோதுமை நிறம் சாதாரண உடல்கட்டு ) என்பது 2016 ஆம் ஆண்டு வெளியான இந்திய கன்னட நாடகத் திரைப்படமாகும் , அறிமுக இயக்குநர் ஹேமந்த் ராவ் எழுதி, இயக்கியுள்ளார். இப்படத்தை புஷ்கர் ஃபிலிம்சின் பதாகையின் கீழ் புஷ்கர் மல்லிகார்ச்சுனா தயாரித்துள்ளார். இப்படத்தில் அனந்த் நாக், ரக்சித் செட்டி ஆகியோர்  முன்னணி வேடங்களில் நடிக்க, அச்யுத்  குமார், சுருதி ஹரிஹரன், வைஷ்டா என். சிம்ஹா, இரவிகிரண் ஆகியோர் பிற வேடங்களில் நடித்துள்ளனர். இப்படம் வணிக ரீதியான வெற்றியைப் பெற்றது.

படத்தின் பின்னணி இசை மற்றும் பாடல் இசையை சரண் ராஜ் அமைத்துள்ளார். படத்தின் ஒளிப்பதிவு, படத்தொகுப்பு ஆகியவை  முறையே நந்தா கிஷோர் மற்றும் ஸ்ரீகாந்த் ஷெராஃப் ஆகியோரால் கையாளப்பட்டது. இந்த படம் 2016 சூன் 3, அன்று உலகளவில் வெளியிடப்பட்டது.  படம் நேர்மறையான விமர்சனங்களைப் பெற்று, வணிக ரீதியான வெற்றியை ஈட்டியது. இந்தப் படம் 2018 இல் தமிழில் 60 வயது மாநிறம் என்ற பெயரில் மறு ஆக்கம் செய்யப்பட்டது.

கதைத் சுருக்கம் 
ஆல்சைமர் நோயினால் பாதிக்கப்பட்ட வெங்கோப ராவ் (அனந்த் நாக்) மனைவியை இழந்தவர். பொருளாதார முன்னேற்றத்தை மட்டும் அக்கறைக் காட்டும் அவரது மகன் சிவாவால் முதியோர் இல்லலத்தில் விடப்படுகிறார். வெளிநாடுக்கு செல்ல திட்டமிடும் சிவா அதற்கு முன் தன் தந்தைக்கு வேண்டிய பொருட்களை வாங்கித்தர கடைக்கு அழைத்துச் செல்கிறார்.  அப்போது அவர் காணாமல் போகிறார். அவரது மகன் சிவா அவரைக் காணாமல் வருத்தமடைந்து அவரைத் தேடுகிறான். தந்தையை தேடும் பயணத்தில் வாழ்வின் பல உண்மைகளைப் சிவா புரிந்து கொள்கிறான்.

நடிப்பு 

  வெங்கப் ராவ்வாக  அனந்த் நாக்
 சிவா வி. ராவாக ரட்சித் செட்டி 
 அச்சுத் குமார் குராமாராக
 மருத்துவர் சகானாவாக  சுருதி ஹரிஹரன் 
 ரங்காவாக வசிஷ்ட என். சிம்ஹா 
 மஞ்சாவாக ரவிக்கிரண் ராஜேந்திரன் 
 சிறப்புத் தோற்றத்தில் சஞ்சாரி விஜய்  
 காவல் ஆய்வாளராக பரமேஸ்வர் ( கலமத்யமா ) 
 பத்ரே நாகராஜ்
 தேவேந்திரா
 கார்த்திகேயா

தயாரிப்பு 
2014 ல் படத்தை உருவாக்குவதாக அறிவித்த ஹேமந்த் ராவ், இப்படத்தின் மூலம் இயக்குனராக அறிமுகமானார். 2015 சனவரி 11 அன்று படப்பிடிப்புத் தொடங்கியது. முதல்கட்ட படப்பிடிப்பானது பெங்களூருவில் நடந்தது. அதில் முக்கிய நடிகர்களான அனந்த் நாக் மற்றும் ரட்சித் செட்டி சுருதி ஹரிஹரன், அச்யுத் குமார்  வசிஷ்ட என். சிம்ஹா ஆகியோர் கலந்துகொண்டனர். அடுத்த கட்டப் படப்பிடிப்பு சனவரி 19 அன்று தொடங்கி நடந்தது.
படம் 2016 சூன் 3, அன்று உலகளவில் வெளியிடப்பட்டது.

மறு ஆக்கம் 
தமிழ், தெலுங்கு,  இந்தியில் மறுஆக்கம் செய்யும் உரிமையை  பிரகாஷ் ராஜ் வாங்கினார். இந்த படம் தமிழில் 60 வயது மாநிறம் (2018) என பிரகாஷ் ராஜால் மறுஆக்கம் செய்யப்பட்டது.

விருதுகள்

மேற்கோள்கள்

வெளி இணைப்புகள் 

 
 

இந்திய நாடகத் திரைப்படங்கள்
இந்தியக் கன்னடத் திரைப்படங்கள்
2016 திரைப்படங்கள்
ஒந்து மொட்டேய கதே

ஒந்து மொட்டேய கதே (Ondu Motteya Kathe, பொருள்  ஒரு வழுக்கையின் கதை ) என்பது 2017 ஆம் ஆண்டு வெளியான கன்னட காதல் நகைச்சுவைத் திரைப்படம் ஆகும். அறிமுக இயக்குநர் ராஜ் பி செட்டி எழுதி இயக்கி, முக்கிய கதாபாத்திரத்தில் நடித்துள்ளார். இப்படத்தில்  உஷா பண்டாரி, ஷைலாசிறீ, பிரகாஷ் துமினாடு, அம்ருதா நாயக், சிரேயா அஞ்சன், விஜே வினீத், ராகுல் அமின், தீபக் ராய் பனாஜே  ராமதாஸ் ஆகியோர் துணை வேடங்களில் நடித்துளனர். படமானது நேர்மறையான விமர்சனங்களுடன் 2017 சூலை 7  அன்று வெளியானது. தி இந்து இதை "ஆண்டின் கன்னட படம்" என்று அழைத்தது. இந்தப் படம் சிறந்த  கன்னடப்படத்திற்கான பிலிம்பேர் விருதை பெற்றது.

இந்த படம் 2019 இல் மலையாளத்தில் தமாஷா  என்றும் இந்தியில் 2019 இல் உஜ்தா சாமன் என மறுஆக்கம் செய்யப்பட்டது.

கதை 
ஜனார்தன் ஒரு கல்லூரியில் கன்னட பேராசிரியராக இருக்கிறார். மாணவர்கள் உட்பட அவரது வழுக்கை குறித்து கிண்டல் செய்கின்றனர். அவரின் வழுக்கை தலையால் திருமணமும் தள்ளிப்போகிறது. 29 வயதுக்குள் திருமணம் ஆகவில்லை என்றால் சாமியார் ஆகவேண்டியதுதான் என்கிறார் ஜோசியர். இதனால் தீவிரமாக பெண் தேடுகிறார். காதல் தோல்விகளையும் எதிர்கொள்கிறார். உடல் இச்சையைக் கடந்து துறவி ஆகும் முயற்சியில் தோல்வியடைகிறார். கல்லூரியில் அவருடன் படித்த சற்று பருமனான பெண்ணை மீண்டும் சந்திக்கிறார். அவளுக்கு அவனைப் பிடிக்கிறது. ஆனால் அவனுக்கு ஏனோ பிடிக்கவில்லை. இந்நிலையில் ஜனார்தனனுக்கு திருமணம் ஆனாதா இல்லையா என்பதே கதையின் முடிவு.

நடிப்பு 
 ராஜ் பி. செட்டி ஜனார்த்தனனாக
 உஷா பண்டாரி ஜனார்த்தனின் தாயாக 
 ஸ்ரேயா அஞ்சன் விற்பனை பிரதிநிதிப் பெண்
  மோஹாவாக 
 சைலாசிறீ சரளாவாக
 அம்ருதா நாயக் இ-மேடமாக 
 விஜே வினீத்
 மைம் ராமதாஸ்
  தீபக் ராய் பனாஜே குருஜியாக
 பிரகாஷ் துமினாட் சினிவாசாக 
 சைன் செட்டி ஆங்கில விரிவுரையாளராக

விருதுகள்

மேற்கோள்கள்

வெளி இணைப்புகள் 
   
 அதிகாரப்பூர்வ இணையதளம் 
 Facebook இல் Ondu Motteya Kathe

இந்தியக் கன்னடத் திரைப்படங்கள்
2017 கன்னடத் திரைப்படங்கள்
டி. என் சீமா

முனைவர் டி. என் சீமா (T. N. Seema)(ஆங்கிலம்: Dr T. N. Seema; மலையாளம்: ഡോ . ടി .എൻ സീമ)(பிறப்பு 1 ஜூன் 1963) என்பவர் கேரள மாநிலத்தினைச் சார்ந்த இந்தியச் சமூக சேவகர், ஆசிரியர் மற்றும் அரசியல்வாதி ஆவார். இவர் 2010 முதல் 2016 வரை இந்தியப் பொதுவுடைமைக் கட்சியின் (மார்க்சிஸ்ட்) சார்பில் கேரளாவிலிருந்து தேர்ந்தெடுக்கப்பட்ட இந்திய நாடாளுமன்ற மாநிலங்களவை உறுப்பினர் ஆவார்.

ஆரம்பகால வாழ்க்கை மற்றும் கல்வி 
சீமா இந்திய மாநிலமான கேரளாவில் திருச்சூரில் ஜூன் 1, 1963ஆம் ஆண்டு பிறந்தார். இவருடைய தந்தை பி. நாராயணன் நாயர், தாயார் மனாசி நாயர் ஆவார். இவர் திருவனந்தபுரத்தில் உள்ள, கேரளப் பல்கலைக்கழகத்தில் இளங்கலை மற்றும் முதுகலைப் பட்டத்தினை மலையாளம் பாடத்தில் பெற்றார். கேரளப் பல்கலைக்கழகத்தில் மலையாள இலக்கியத்தில் முனைவர் பட்டம் பெற்ற இவர், தமிழில் பட்டயப்படிபினை மைசூரில் உள்ள இந்திய மொழிகளின் நடுவண் நிறுவனத்திலும், நெதர்லாந்தின் டெ ஹாக்கில் பரவலாக்கப்பட்ட சமூகப் பாதுகாப்பு கல்வியினையும் கற்றார். அங்கன்வாடி மையங்கள், பரவலாக்கப்பட்ட திட்டமிடல், பாலின கையேடு, தேசிய ஊரக வேலைவாய்ப்பு உறுதி சட்டம், மற்றும் சுய உதவிக் குழுக்கள் குறித்துப் பல ஆய்வுகளைச் செய்துள்ளார். இவர் 1991 முதல் 2008 வரை கேரள அரசின் அரசுக் கல்லூரிகளில் மலையாள மொழி மற்றும் இலக்கிய பேராசிரியராக பணியாற்றினார். இவர் 1986 திசம்பர் 23 அன்று சி-டிட்டின் இயக்குநரான ஜி. செயராஜை மணந்தார். இவர்களுக்கு ஒரு மகள் இருக்கிறாள்.

சீமா அனைத்திந்திய மகளிர் விடுதலை இயக்கத்தின் கேரள மாநிலத் தலைவர் மற்றும் தேசிய துணைத் தலைவராகவும் இந்தியப் பொதுவுடைமைக் கட்சியின் (மார்க்சிஸ்ட்) கேரள மாநிலக் குழு உறுப்பினராகவும் பணியாற்றி உள்ளார்.

பணி 
சீமா ஏப்ரல் 2010இல் இந்திய நாடாளுமன்ற மாநிலங்களவைக்கு உறுப்பினராக கேரள மாநிலத்திலிருந்து தேர்ந்தெடுக்கப்பட்டார். மேலவை உறுப்பினராகக், உணவு, நுகர்வோர் விவகாரங்கள் மற்றும் பொது விநியோக குழுக்களின் உறுப்பினர், விமான போக்குவரத்து அமைச்சகத்தின் ஆலோசனைக் குழு உறுப்பினர், பெண்கள் அதிகாரமளித்தல் குழு உறுப்பினர், தென்னக இரயில்வே மண்டல ஆலோசனைக் குழு உறுப்பினராகவும் செயல்பட்டுள்ளார்.

இவர் ”திரிசாப்த்தம்” இதழின் தொகுப்பாசிரியராகவும், ”குடும்பஸ்திரி” அமைப்பின் நிர்வாகக் குழுவில் உறுப்பினராகவும், கேரள வறுமை ஒழிப்புத் திட்டத்திலும் பணியாற்றியுள்ளார்.

சீமா ஹரிதா கேரகன் ஆணைய தலைவராக பணியாற்றுகிறார். 2020இல், நடைபெற்ற திருவனந்தபுர மாநகர தேர்தலில் மாநகர தலைவர் பதவிக்கு வேட்பாளராக இந்தியப் பொதுவுடைமைக் கட்சி (மார்க்சிஸ்ட்) சார்பாக நிறுத்தப்பட்டார்.

கேரள மாநிலத்தில் பல்வேறு சமூக நலத்திட்டங்கள் மற்றும் சேவைகளை திறம்பட செயல்படுத்த ஒருங்கிணைந்த தகவல் அமைப்பை அமைக்க கேரள அரசு அண்மையில் முடிவு செய்தது. மாநில அரசின் இந்த நவ கேரளம் திட்டத்தின் ஒருங்கிணைப்பாளராக சீமா நியமிக்கப்பட்டுள்ளார்.

புத்தகங்கள் வெளியீடு
சீமா பல புத்தகங்களை எழுதி வெளியிட்டு உள்ளார். அவற்றில் 1997ஆம் ஆண்டு பெண்கள் மற்றும் உள்ளூர் திட்டமிடல் புத்தகமும் 2000ஆம் ஆண்டில் உலகமயமாக்கல் மற்றும் பெண்கள் மலையாளத்தில் வெளியிட்டார். தொகுப்பாசிரியராக வளர்ச்சியில் சமத்துவம் (2000), பாலின நிலை ஆய்வு (2000), அக்கம் கூட்டு (1999) மற்றும் மக்கள் திட்ட பிரச்சாரம் மற்றும் பெண்கள் முன்னேற்றம் (2000) வெளியிட்டுள்ளார்.

மேற்கோள்கள் 

 
21-ஆம் நூற்றாண்டு இந்திய அரசியல்வாதிகள்
கேரளப் பெண் அறிவியலாளர்கள்
சமூக சேவகர்கள்
இந்தியப் பெண் அரசியல் எழுத்தாளர்கள்
இந்திய அரசியல் எழுத்தாளர்கள்
இந்திய இறைமறுப்பாளர்கள்
வாழும் நபர்கள்
1963 பிறப்புகள்
கேரளப் பெண் எழுத்தாளர்கள்
முகைதீன் அ. காதர்

முகைதின் அ. காதர்''' (M. A. Kadar'')(பிறப்பு 5 நவம்பர் 1942-இறப்பு 01 ஆகத்து 2011) இந்திய அரசியல்வாதி ஆவார். திராவிட முன்னேற்றக் கழகம் சார்பாக இவர் 1998ஆம் ஆண்டு மாநிலங்களவைக்குத் தேர்ந்தெடுக்கப்பட்டார்.

மாநிலங்களவை உறுப்பினர்
திராவிட முன்னேற்றக் கழகம் சார்பாக மாநிலங்களவைக்கு தேர்ந்தெடுக்கப்பட்டு (30-06-1998 முதல் 29-06-2004) வரை செயல்பட்டார்.

குடும்பம்
காதர் 1942ஆம் ஆண்டு முகைய்யதீன் மரைக்காயருக்கு மகனாக இராமநாதபுரம் மாவட்டம். மண்டபத்தில் பிறந்தார். பத்தாம் வகுப்பு வரை பயின்றுள்ளார். காதருக்கு சபியா என்ற மனைவியும், மூன்று மகன்களும், 1 மகனும் உள்ளனர்.

அரசியல்
மண்டபம் பேரூராட்சி தலைவராகவும், இராமநாதபுரம் நகரசபையின் தலைவராகவும் பல ஆண்டுகள் செயல்பட்டவர்  திராவிட முன்னேற்றக் கழகம் கட்சியில் மாவட்ட பொருளாளர், மாநில பொதுக்குழு உறுப்பினர், மாநில சொத்து பாதுகாப்பு குழு உறுப்பினர் என பல பதவி வகித்து வந்தவர்.

இறப்பு
இராமநாதபுரத்தில் 01 ஆகத்து 2011-ல் உடல் நலக்குறைவால் இறப்பெய்தினார்.

மேற்கோள்கள்

வெளி இணைப்புகள் 
 

1935 பிறப்புகள்
2011 இறப்புகள்
திராவிட முன்னேற்றக் கழக அரசியல்வாதிகள்
மாநிலங்களவை உறுப்பினர்கள்
இந்திய முஸ்லிம்கள்
நாடாளுமன்ற தி. மு. க. உறுப்பினர்கள்
இராமநாதபுரம் மாவட்ட நபர்கள்
தானா பவோலா

தானா பவோலா ரிவேரா  () (பிறப்பு: 23 சூன் 1995) என்பவர் மெக்சிகன் நாட்டு நடிகை, பாடகி மற்றும் வடிவழகி ஆவார். இவர் சிறுவயதிலிருந்து மரியா பெலன் (2001), பப்லோ ஒ ஆண்ட்ரியா (2005), அத்ராவேட் எ சோசார் (2009-2010), லா டோனா (2016-2020), எலைட் (2018-2020) போன்ற பல தொலைக்காட்சி தொடர்களில் நடித்ததன் மூலம் மிகவும் புகழ் பெற்ற நடிகை ஆனார்.

ஆரம்ப கால வாழ்க்கை
தானா பவோலா 23 சூன் 1995 ஆம் ஆண்டில்  மெக்சிகோ நகரில் பிறந்து வளர்ந்தார். இவர் முன்னாள் பாடகி பாத்ரிசியா முன்குனா மற்றும் ஜுவான் ஜோஸ் ரிவேரா அரெல்லனோ ஆகியோரின் மகள் ஆவார். இவருக்கு வனியா என்ற ஒரு மூத்த சகோதரி உண்டு மற்றும் இவர்களின் பெற்றோர் குழந்தை பருவத்தில் விவாகரத்து செய்துள்ளனர் என்பது குறிப்பிடத்தக்கது.

மேற்கோள்கள்

வெளி இணைப்புகள் 
 

1995 பிறப்புகள்
வாழும் நபர்கள்
மெக்சிக்கோ திரைப்பட நடிகைகள்
மெக்சிக்கோ தொலைக்காட்சி நடிகைகள்
மேடை நாடக நடிகைகள்
குரல் நடிகைகள்
மெக்சிக்கோ பாடகர்கள்
பரப்பிசை பாடகர்கள்
டேவிட் ஜி கோரி

டேவிட் ஜி கோரி (David G. Cory) என்பவர் கனடாவிலுள்ள வாட்டர் லூ பல்கலைக்கழகத்தில் வேதியியல் பேராசிரியராகப் பணிபுரிகிறார். இவர் அதே பல்கலைக்கழகத்தின் குவாண்டம் தகவல் செய்முறை  தொடர்பான கனடா சிறப்பு ஆராய்ச்சி அமர்வில் பங்கு பெற தேர்வு செய்யப்பட்டார்.

மேலும் வாட்டர் லூ நானோ தொழில் நுட்ப நிறுவனத்துடன் தொடர்புடைய குவாண்டம் கணக்கீட்டு நிறுவனத்திலும் பணியாற்றியுள்ளார்.
கேசு வெசுட்டன் ரிசர்வ் பல்கலைக்கழகத்தில் கல்வி கற்ற இவர் 1981 ஆம் ஆண்டு இளநிலைப் பட்டமும் 1987 ஆம் ஆண்டு வேதியியலில் முனைவர் பட்டமும்  பெற்றார்.  இவர் 2010 ஆம் ஆண்டு வாட்டர் லூ பல்கலைக்கழகத்தில் பணியாற்றுவதற்கு முன் மாசாசூயெட்சு தொழில்நுட்ப நிறுவனத்தில் அணுக்கரு பொறியியல் பிரிவில் பேராசிரியராகப் பணியாற்றினார். அங்குதான் அணுக்கரு காந்த ஒத்ததிர்வு தொடர்பான குவாண்டம் கணக்கீட்டில் தனது பங்களிப்பை வழங்கினார். அமர் பாக்மி மற்றும் திமோதி ஏவல் ஆகியோருடன் சேர்ந்து இவர் போலி-தூய்மையான நிலைகள் என்ற கருத்தை உருவாக்கினார் மற்றும் அணுக்கரு காந்த ஒத்ததிர்வு  குவாண்டம் கணக்கீட்டின் முதல் சோதனை விளக்கங்களை நிகழ்த்தினார்.

மேற்கோள்கள்

வெளி இணைப்புகள் 
 

 வாழும் நபர்கள்
வேதியியலாளர்கள்
கனடிய இயற்பியலாளர்கள்
டோம்பிவ்லி ஃபாஸ்ட்

டோம்பிவ்லி ஃபாஸ்ட் (Dombivali Fast,    ) என்பது 2005 ஆண்டு வெளியான  ஒரு மராத்தித் திரைப்படம் ஆகும். இதை நிஷிகாந்த் காமத் இயக்கியுள்ளார்.  இந்த படத்தில் சந்தீப் குல்கர்னி, ஷில்பா துலாஸ்கர் மற்றும் சந்தேஷ் ஜாதவ் ஆகியோர் நடித்துள்ளனர்.

இந்தப் படம் மைக்கேல் டக்ளஸ் நடித்த 1993 ஹாலிவுட் படமான ஃபாலிங் டவுனுடன் ஒத்திருக்கிறது.

இப்படத்தை தமிழில் காமத் எவனோ ஒருவன் என்ற பெயரில் மறு ஆக்கம் செய்தார். அப்படத்தில் ஆர். மாதவன் முன்னணி பாத்திரத்தை ஏற்று நடித்தார்.

கதை 
தன்னளவில் நேர்மையாக இருக்கும் நடுத்தர வர்க்க சாதாரண வங்கி ஊழியர் மாதவ் ஆப்தே. அவர் நாள்தோறும் டோம்பிவ்லி ஃபாஸ்ட் என்னும் தொடருந்தில் வேலைக்குப் போகிறார்.  அவர் தனது வாழ்க்கையின் அனைத்து துறைகளிலும் பரவியுள்ள அநீதி, ஊழலால் விரக்தி அடைகிறார். மன உளைச்சளால் ஒரு கட்டதில் பொங்கி எழுகிறார். அதனால் அவர் எடுக்கும் முடிவு என்ன, அது அவருடைய தனிப்பட்ட வாழ்க்கையை எவ்வாறெல்லாம் பாதிக்கிறது என்பதே கதையின் முடிவு.

நடிப்பு 

 சந்தீப் குல்கர்னி மாதவ் ஆப்தேவாக
  ஷில்பா துலாஸ்கர் மாதவனின் மனைவியாக
 சந்தேஷ் ஜாதவ் காவல் ஆய்வாளர் சுபாஷ் அனஸ்புரேவாக
 ஸ்ருஷ்டி போக்சே,  மாதவ் ஆப்தேவின் மகள் பிரச்சி மாதவ் ஆப்தேவாக
 ஹர்ஷதா கான்வில்கர் பெண் பேச்சாளராக
 பாலகிருஷ்ணா ஷிண்டே  விருந்தினர் தோற்றத்தில்

விருதுகள் 

 2006 ஸ்டார் ஸ்கிரீன் விருதுகள் - சிறந்த நடிகர் (மராத்தி) - சந்தீப் குல்கர்னி
 2006 முதல் படங்களின் ஆசிய விழா - சிறந்த இயக்குநர் (ஸ்வரோவ்ஸ்கி டிராபி) - நிஷிகாந்த் காமத்
 2006 லாஸ் ஏஞ்சல்ஸின் இந்திய திரைப்பட விழா - சிறந்த படம் (ஜூரி விருது)
 2006 தேசிய திரைப்பட விருதுகள் - மராத்தியில் சிறந்த திரைப்படம் (வெள்ளி தாமரை விருது)
 2006 புனே சர்வதேச திரைப்பட விழா - சிறந்த மராத்தி திரைப்படம் ( மகாராஷ்டிரா அரசாங்கத்தின் சாந்த் துக்காராம் விருது)

குறிப்புகள்

வெளி இணைப்புகள் 

   
 'டோம்பிவ்லி ஃபாஸ்ட்' பற்றிய நியூயார்க் டைம்ஸ் விமர்சனம்
 சந்தீப் குல்கர்னியுடன் ஒரு நேர்காணல் [ <span title="Dead link since December 2016">நிரந்தர இறந்த இணைப்பு</span> ]
 

2005 திரைப்படங்கள்
இந்திய மராத்தித் திரைப்படங்கள்
ஹரிஷ்சந்திராச்சி ஃபேக்டரி

ஹரிஷ்சந்திராச்சி ஃபேக்டரி (Harishchandrachi Factory,  பொருள்: ஹரிஷ்சந்திராவின் தொழிற்சாலை ) என்பது 2009 ஆம் ஆண்டு வெளியான இந்திய மராத்தி  வாழ்க்கை வரலாற்றுத் திரைப்படமாகும். இப்படத்தை அறிமுக இயக்குநர் பரேஷ் மோகாஷி எழுதி இயக்கியுள்ளார். இது முதல் இந்தியத் திரைப்படமான ராஜா ஹரிஸ்சந்திராவை (1913) உருவாக்கிய  தாதாசாகெப் பால்கேவைப் பற்றிய வரலாற்றுப் படமாகும். இப்படத்தில்  நந்து மாதவ் தாதாசாகெப் பால்கேகவும், விபாவரி தேஷ்பாண்டே தாதாசாகெப் பால்கேயின் மனைவி சரஸ்வதியாகவும் நடித்தனர். இப்படம். தாதாசாகெப் பால்கே படம் எடுத்தபோது எதிர்கொண்ட போராட்டத்தை மையமாகக் கொண்டது.

இந்த திரைப்படம் புனே சர்வதேச திரைப்பட விழாவில் சிறந்த இயக்குனருக்கான விருதை பரேஷ் மொகாஷிக்கு பெற்றுத் தந்தது. 2009 செப்டம்பரில், மராத்தித் திரைப்படத்துறையில், ஷ்வாஸ் (2004) படத்துக்குப் பிறகு, இந்த கௌரவத்தைப் பெறும் இரண்டாவது திரைப்படமாகவும், சிறந்த வெளிநாட்டு மொழிப் பிரிவில் ஆஸ்கார் விருதிற்குப் விருதுக்கு இந்தியா சார்பில் அதிகாரப்பூர்வமாக கலந்துகொள்ள இது தேர்ந்தெடுக்கப்பட்டது.

கண்ணோட்டம் 
இந்த படம் இந்தியாவின் முதல் முழு நீள திரைப்படத்தை தாதாசாகெப் பால்கே தயாரித்ததை சித்தரிக்கிறது.

நடிப்பு 

 நந்து மாதவ் தாதாசாகெப் பால்கேவாக
 விபாவாரி தேஷ்பாண்டே சரஸ்வதி பால்கேவாக 
 சந்தீப் பதக் டிரிம்பக் பி. டெலாங்காக 
 பால்சந்திர கடம் காது கேளாத ஊமையாக 
 சதீஷ் அலேகர் வழக்கறிஞராக  (சிறப்புத் தோற்றம் )
 ஜிதேந்திர ஜோஷி திரைப்படத்தின் தொடக்கத்தில் திரையரங்கில் பார்சியாக  (சிறப்புத் தோற்றம் )
 ஹிருஷிகேஷ் ஜோஷி பள்ளி ஆசிரியராக (சிறப்புத் தோற்றம் )

வரவேற்பு 
இந்த படம் 2010 சனவரி 29  அன்று இந்தியாவில் அதிகாரப்பூர்வமாக வெளியிடப்பட்டு, விமர்சன ரீதியான பாராட்டைப் பெற்றது.

விருதுகள் மற்றும் கௌரவங்கள்

குறிப்புகள் 
 

விருதுகள்

வெளி இணைப்புகள் 

 
 
 ஹரிச்சந்திராச்சி தொழிற்சாலை, ஹாலிவுட் ரிப்போர்ட்டரில் திரைப்பட விமர்சனம் 
 ஹரிச்சந்திராச்சி தொழிற்சாலை, திரைப்பட விமர்சனம்
 ஹரிச்சந்திராச்சி தொழிற்சாலை, பின்னணி மதிப்பெண் ஆய்வு

இந்திய நகைச்சுவைத் திரைப்படங்கள்
இந்திய மராத்தித் திரைப்படங்கள்
2009 திரைப்படங்கள்
ரீமா நானாவதி

ரீமா நானாவதி (Reema Nanavaty), ஒரு இந்திய சமூக சேவகரும்,  இந்திய சுயதொழில் பெண்கள் சங்கத்தின் (SEWA) தலைவர்களில் ஒருவரும் ஆவார். மிராய் சாட்டர்ஜி மற்றும் ரெனானா ஜாப்வாலா போன்ற தலைவர்களுடன். சமூக சேவைத் துறையில் அவர் ஆற்றிய பங்களிப்பிற்காக, இந்திய அரசால், 2013 ஆம் ஆண்டில், இந்தியாவின் குடிமக்களுக்கு வழங்கப்படும் நான்காவது மிக உயரிய விருதான பத்மசிறீ விருது வழங்கி கௌரவிக்கப்பட்டார்.

வாழ்க்கை வரலாறு 
ரீமா நானாவதி இந்திய மாநிலமான குசராத்தில் அகமதாபாத்தில் 22 மே 1964 இல் பிறந்தார். 1984 ஆம் ஆண்டு குஜராத் பல்கலைக்கழகத்தில் நுண்ணுயிரியலில் இளங்கலை அறிவியலில் பட்டம் பெற்றார். பின்னர் இதே பல்கலைக்கழகத்தில் சூழலியல் நுண்ணுயிரியலில் முதுகலைப்பட்டத்தை 1986 ஆம் ஆண்டு பெற்றார். இந்திய குடிமைப்பணிகள் தொழிலைத் தேர்ந்தெடுத்த அவர் குடிமைப் பணிகளுக்கான தேர்வில் ( ஐஏஎஸ் ) தேர்ச்சி பெற்றார். இருப்பினும், முழுநேர சமூக சேவையை மேற்கொள்வதற்காக இவர் சேவையை விட்டு விலகியதால், அங்கு இவர் தங்கியிருந்தது ஓராண்டு மட்டுமே.

நானாவதி இந்திய ஆட்சிப் பணியிலிருந்து விலகுவதற்கு முன்னதாக 1986 ஆம் ஆண்டில் சேர்ந்தார்.  இலா பட் என்ற காந்திய வழி சமூக சேவகர் தொடங்கிய இந்திய சுயதொழில் புரியும் பெண்கள் சங்கம் என்ற அரசு சாரா நிறுவனத்தில் இணைந்தார். 1999 ஆம் ஆண்டில் இந்த அமைப்பின் பொதுச் செயலாளரானதோடு  தொடர்ச்சியான பொது சேவை நடவடிக்கைகளில் ஈடுபட்டார். கிராமப்புற ஏழைகளை மையப்படுத்தி, குஜராத்தில் அதிக மாவட்டங்களுக்கு இந்திய சுயதொழில் புரியும் பெண்கள் சங்கத்தின் பரவலை விரிவுபடுத்தினார். இவரது தலைமையில், இந்திய சுயதொழில் புரியும் பெண்கள் சங்க சுய உதவி குழுக்கள் மற்றும் ரூடி என்ற சில்லறை விநியோக வலையமைப்பு ஆகியவற்றைத் தொடங்கி இந்த அமைப்பின் சகோதரிகள் தயாரித்த பொருட்களை 40,000 வீடுகளுக்கு கொண்டு செல்லத் தொடங்கியது.

2001 ஆம் ஆண்டில், குஜராத் அரசு மற்றும் விவசாய மேம்பாட்டுக்கான சர்வதேச நிதி ஆகியவற்றுடன் இணைந்து, 2001 குஜராத் நிலநடுக்கத்தால் பாதிக்கப்பட்டவர்களுக்கும் அவர்களது குடும்பங்களுக்கும் நிவாரணம் அளிக்கும் ஒரு முயற்சியாக ஜீவிகா திட்டத்தை தொடங்கினார். ஓராண்டு கழித்து, இவர் 2002 குஜராத் கலவரத்தில் பாதிக்கப்பட்டவர்களுக்கு உதவ சாந்தா என்ற நிவாரணத் திட்டத்தை தொடங்கினார். இவர் குஜராத்திலிருந்து இந்திய சுயதொழில் புரியும் பெண்கள் சங்கத்தையும் அதன் செயல்பாடுகளைம் இதர மாநிலங்களுக்கும் எடுத்துச் சென்றார். இப்போது இந்த அமைப்பும் அதன் செயல்பாடுகளும் ஜம்மு -காஷ்மீர் முதல் அசாம் வரை நாடு முழுவதும் பரவியுள்ளது. போரினால் பாதிக்கப்பட்ட ஆப்கானித்தான், பூடான் மற்றும் இலங்கையிலும் அவர்கள் பணிகளில் ஈடுபட்டுள்ளனர். கிராமங்களில் கைவினைஞர்களின் வளர்ச்சியை கவனிக்கும் ஒரு பிரிவான இந்த அமைப்பின் வர்த்தக வசதி மையத்தை (FTC) வளர்ப்பதே இவரது தற்போதைய பணி. இவரது இந்த அமைப்பு ஒரு கோடியே 70 இலட்சம் மகளிரையும் அவர்களது குடும்பங்களையும் சென்றடைந்துள்ளது. இவர் கைவினைஞர்கள், கலைஞர்கள், விவசாயிகள், உப்பளத் தொழிலாளர்கள் என்று பலவகைப்பட்ட மக்களையும் அவர்களது எல்லைகளைத் தாண்டி தேசிய அளவில் ஒருங்கிணைக்க ஒரு முயற்சியயை மேற்கொண்டிருந்தார் எனலாம்.

2013 ஆம் ஆண்டில், இந்திய அரசு ரீமா நானாவதியை இந்தியக் குடிமக்களுக்கான நான்காவது மிக உயர்ந்த குடிமகன் விருதான பத்மசிறீ வழங்கி கௌரவித்தது.

மேற்கோள்கள் 

Articles with hCards
இந்தியப் புரவலர்கள்
சமூக சேவகர்கள்
பத்மசிறீ விருது பெற்ற சமூகப்பணியாளர்கள்
வாழும் நபர்கள்
1964 பிறப்புகள்
எஸ். ஏ. காஜா மொய்தீன்

எஸ்.ஏ. காஜா மொய்தீன்(S.A. Khaja Mohideen) (4 பிப்ரவர் 1927 - 11 ஏப்ரல் 2003 ), இந்திய ஒன்றிய முஸ்லிம் லீக் அரசியல்வாதி ஆவார். நாடாளுமன்ற உறுப்பினராக இரண்டு முறை மாநிலங்களவையில் பணியாற்றியுள்ளார்.

அரசியல் வாழ்க்கை 
4 பிப்ரவர் 1927 இல் அப்துல் காதர் என்பவருக்கு மகனாகப் பிறந்தார். 03-04-1968 முதல் 02-04-197 மற்றும்  03-04-1974 முதல் 02-04-1980 வரையிலும் மாநிலங்களவைக்கு, இந்திய ஒன்றிய முஸ்லிம் லீக் சார்பாக தோ்ந்தெடுக்கப்பட்டாா்.

குடும்பம்
காஜா மொய்தீனுக்கு ஜெய்லானி பீவி என்ற மனைவியும், 1 மகள் மற்றும் 6 மகன்களும் உள்ளனர்.

இறப்பு 
ஏப்ரல் 11, 2003 அன்று, காஜா மொய்தீன் மாரடைப்பால் சென்னையில் மறைந்தார்.

மேற்கோள்கள் 

1927 பிறப்புகள்
2003 இறப்புகள்
மாநிலங்களவை உறுப்பினர்கள்
இந்திய முஸ்லிம்கள்
இந்திய ஒன்றிய முசுலிம் லீக் அரசியல்வாதிகள்
எம். எம். பீர்முஹம்மது

எம். எம். பீர்முஹம்மது(M. M. Peer Mohamed) இஸ்லாமிய அறிஞரும், இந்திய ஒன்றிய முஸ்லிம் லீக் அரசியல்வாதியும் ஆவார்.

திருநெல்வேலி மாவட்டம்,அம்பாசமுத்திரம் வட்டம் இரவண சமுத்திரத்தில் பிறந்த இவர் சொல்லின் செல்வர் என்றும் அழைக்கப்பட்டவர். 1967 ஆம் ஆண்டு சென்னை மாநில சட்டமன்றத் தேர்தலில்,மேலப்பாளையம் சட்டமன்றத் தொகுதியில், இந்திய ஒன்றிய முஸ்லிம் லீக் சார்பாக போட்டியிட்டு தோ்ந்தெடுக்கப்பட்டாா்.

மேலப்பாளையம் (சட்டமன்றத் தொகுதி)

இறப்பு 
22-1-81 அன்று  எம். எம். பீர்முஹம்மது அவர்கள் உடல் நலக்குறைவால் காலமானார்.

மேற்கோள்கள் 

1981 இறப்புகள்
4 ஆவது தமிழ்நாடு சட்டமன்ற உறுப்பினர்கள்
இந்திய முஸ்லிம்கள்
தமிழ்நாட்டைச் சேர்ந்த இந்திய ஒன்றிய முசுலிம் லீக் அரசியல்வாதிகள்
விஹீர்

விஹீர் (Vihir, பொருள்: கிணறு)  என்பது 2009 ஆம் ஆண்டின் மராத்தி திரைப்படமாகும். உமேஷ் விநாயக் கல்கர்னி இப்படத்தை இயக்கியுள்ளார்.  இது 2010 மார்ச்சில் வெளியிடப்பட்டது. இப்படமானது பெர்லின் திரைப்பட விழா மற்றும் நெதர்லாந்தில் 2010 ஆம் ஆண்டு ரோட்டர்டாம் சர்வதேச திரைப்பட விழாக்களில் திரையிடப்பட்டது.

இது ஏபி கார்ப் லிமிடெட் நிறுவனத்தின் முதல் மராத்தி படமாகும்.

கதைக்களம் 
இப்படமானது சமீர், நசிகேத் என்ற இரு சிறுவர்களின் தத்துவார்த்த உரையாடலை மைய்யக் கதையாக கொண்டது. இந்த இருவரும் வெவ்வேறு நகரங்களில் வசிக்கின்றனர். தங்கள் வாழ்க்கையை கடிதங்கள் வாயிலாக பகிர்ந்து கொள்கின்றனர்.

ஒருசமயம் திருமண நிகழ்வு ஒன்றுக்காக சமீர் நசிகேதன் வீட்டுக்கு வருகிறான். அப்போது நசிகேத் பேசும்போது தன் வீடு, குடும்பம், ஊர் இவற்றை விட்டு எங்காவது தனியாக சென்றுவிட விரும்புவதாக சமீரிடம் சொல்கிறான். சில நாட்கள் கழித்து சமீர் நசிகேதனின் மரணம் குறித்து கேள்விப்படுகிறான்.

அதை நம்பாத சமீர் கண்ணாமூச்சி விளையாட்டில் ஒளிந்து கொண்டதுபோல நசிகேத் ஒளிந்து கொண்டிருப்பான் என்று சமீர் நம்புகிறான். அதனால் அவனைத் தேடி காடு மலை என்று தேடி அலைகிறான். இறுதியில் ஆட்டிடையர் ஒருவர் காணாமல் போனவரை உன் இதயத்தில் தேடு என்று ஆற்றுப்படுத்துகிறார். அதன்பிறகு நசிகேத் தன் உள்ளத்தல் இருப்பதாக உணர்கிறான்.

நடிப்பு 

 சமீர்: மதன் தியோதர்
 நச்சிகெத்: அலோக் ராஜ்வாடே
 அஜோபா (தாத்தா) : மோகன் அகஷே
 ஆஜி (பாட்டி): ஜோதி சுபாஷ்
 பாவ்-ஆஜி : சுலபா தேஷ்பாண்டே
 சுலபா : ரேணுகா தப்தர்தார்
 ஷோபா : அஸ்வினி கிரி
 பவாஷா மாமா  : கிரிஷ் குல்கர்னி
 பிரபா: அம்ருதா சுபாஷ்
 சீமா : வீணா ஜம்கர்
 தயாடி : பர்னா பேதே
 சோனி: ஷரவி குல்கர்னி
 ஆஷு : ஆதித்யா கணு
 அன்ஷு : அஜிங்க்யா கணு
 சமீரின் தந்தை : கிரண் யத்னோபாவிட்
 நச்சிகேத்தின் தந்தை: அபய் கோட்சே
 பிக்பாக்கெட்: ஸ்ரீகாந்த் யாதவ்
 ஆட்டிடையர் : விட்டல் உமாப்

கலந்துகொண்ட திரைப்பட விழாக்கள் 

 14 வது பூசன் சர்வதேச திரைப்பட விழா 
 8 வது புனே சர்வதேச திரைப்பட விழா, இந்தியா
 கேரளா சர்வதேச திரைப்பட விழா 2009
 பெர்லின் சர்வதேச திரைப்பட விழா 2010 
 ரோட்டர்டாம் சர்வதேச திரைப்பட விழா 2010
 26 வது வார்சா சர்வதேச திரைப்பட விழா (2010)

விருதுகள்

ஆதாரங்கள் 

 விஹிர் 'பெர்லின் பிலிம் ஃபெஸ்டில் திரையிடப்படுகிறது
 தேசிய திரைப்பட விருதுகளுக்குப் பிறகு, 'விஹிர்' இயக்குநர் பெர்லினைப் பார்க்கிறார்
 ஏபிசிஎல்லின் முதல் மராத்தி திரைப்படம் எஸ் கொரியாவில் உலக அரங்கேற்றத்திற்காக அமைக்கப்பட்டது

குறிப்புகள்

வெளி இணைப்புகள் 

 
   
 நமீதா நிவாஸைத் தொடுவது வெள்ளி 26 மார்ச் 2010, ஸ்கிரீன் இந்தியன் எக்ஸ்பிரஸ்

2009 திரைப்படங்கள்
இந்திய மராத்தித் திரைப்படங்கள்
நந்திதா பால்செட்கர்

நந்திதா பால்செட்கர் (Nandita Palshetkar பிறப்பு 30 அக்டோபர் 1963) ஒரு மருத்துவ இயக்குநர் மற்றும் இந்தியாவில் வெளிச் சோதனை முறை கருக்கட்டல் & கருவுறாமை நிபுணர் ஆவார். இவர் 2019 இல் தேர்ந்தெடுக்கப்பட்ட மகப்பேறியல் மற்றும் மகளிர் மருத்துவ சங்கங்களின் கூட்டமைப்பின் (FOGSI) தலைவராக உள்ளார். இவர் அந்த அமைப்பின் முதல் துணைத் தலைவரும் ஆவார்.

இவர் ஃபோர்டிஸ் ப்ளூம் வெளிச் சோதனைக் கருவூட்டல் முறைமை மையங்கள் (புது டெல்லி, குர்கான், சண்டிகர், மும்பை), லீலாவதி மருத்துவமனை மற்றும் ஆராய்ச்சி மையம் மும்பை, பால்செட்கர் பாட்டில் நர்சிங் ஹோம் மும்பை, DY பாட்டீல் மருத்துவக் கல்லூரி, சக்ரா உலக மருத்துவமனை பெங்களூரு மற்றும் இந்தியாவில் எட்டு வெளிச் சோதனைக் கருவூட்டல் முறைமை  மையங்களில் வெளிச் சோதனை முறை கருக்கட்டல்  மற்றும் கருவுறாமை இயக்குநராக உள்ளார்.

மருத்துவர் நந்திதா பால்செட்கர், 1994 ஆம் ஆண்டு முதல் இந்தியாவில் உள்ள பல்வேறு நிகழ்வுகள், மருத்துவமனைகள் மற்றும் மருத்துவ நிறுவனங்களில் கௌரவ பேச்சாளராகவும் ஆசிரியராகவும் உள்ளார்.

கல்வி வாழ்க்கை 
நந்திதா பால்செட்கர், மும்பையில் உள்ள ஹில் கிரேஞ்ச் உயர்நிலைப் பள்ளியில் தனது பள்ளிப்படிப்பை முடித்தார். இவர் கற்றலில் முதல்தர மாணவியாக இருந்தார்,மற்றும் தடகளத்தில் மிகுந்த ஆர்வம் கொண்டவர் மற்றும் பள்ளியில் சிறந்த விளையாட்டு வீரர் விருதை வென்றார். இவர் மும்பை கிராண்ட் மருத்துவக் கல்லூரியில் எம்பிபிஎஸ் மற்றும் எம்.டி பட்டம் பெற்றார்.

பின்னணி 
நந்திதா பால்செட்கர்,  பட்டீல் குடும்பத்தில் 1963 ஆம் ஆண்டில் பிறந்தார். இவரது தந்தை டிஒய் பாட்டீல் தேசியவாத காங்கிரஸ் கட்சியில் இருந்து பீகார் மற்றும் மேற்கு வங்காளத்தின் ஆளுநராக இருந்தார்.

இவரது முதுகலை பட்டத்திற்குப் பிறகு, பெல்ஜியத்தின் கென்ட் பல்கலைக்கழகத்தில் ,ஆல்ஃபா ஸ்கூல் ஆஃப் எம்பிரியாலஜி நேபிள்ஸ், ஓவன்ரியன் டிஸ்யூ ஃப்ரீஸிங் கோபன்ஹேகன், டென்மார்க்கில் வெளிச் சோதனைக் கருசவூட்டல் முறை மற்றும்  நுண்ணியக்கு முறை மற்றும் பிஜிடி ஆகியவற்றில் மேலும் நிபுணத்துவம் பெற்றார்,  இவர் தனது நிபுணத்துவத்தின் போது வெளிச் சோதனைக் கருவூட்டல் முறைமை மற்றும்  கருவுறாமை பற்றிய பல்வேறு தலைப்புகளில் ஆராய்ச்சி செய்தார். இவரது ஆராய்ச்சியில் கரு பரிமாற்றமும் அடங்கும்.

நந்திதா பால்செட்கர், ஒவ்வொரு மாதமும் 9 ஆம் தேதி கர்ப்பிணிப் பெண்களுக்கு நிலையான நாள் உறுதி, விரிவான மற்றும் தரமான மகப்பேறுப் பராமரிப்பை வழங்குவதற்காக இந்திய அரசின் சுகாதாரம் மற்றும் குடும்ப நல அமைச்சகம் (MoHFW) தொடங்கிய பிரதான் மந்திரி சுரக்ஷித் மாத்ரித்வா அபியானில் தீவிரமாக ஈடுபட்டுள்ளார்.

நந்திதா பால்செட்கர், 2017 '  ஆம் ஆண்டில் கொண்டுவரப்பட்ட ஷீ'ஸ் அம்பாசிடர்' எனும்திட்ட  முன்முயற்சியை ஆதரித்தார், இது தலைமைத்துவ திறன்களை வளர்க்கவும், சிறுமிகளுக்கு சுகாதார விழிப்புணர்வை அதிகரிப்பதனை நோக்கமாகக் கொண்டு வடிவமைக்கப்பட்டது. இந்தத் திட்டம் மும்பை முழுவதும் உள்ள 50 பள்ளிகளைச் சேர்ந்த 50,000 க்கும் மேற்பட்ட சிறுமிகளை தங்களுக்குள்ளும் தங்கள் சமூகத்தினரிடமும் மாற்றத்தைக் கொண்டுவரவும், மற்றவர்களுக்கு "சுகாதார தூதர்களாக" செயல்படவும் ஊக்கமளித்துள்ளது.

நூல் விளக்கம் 
ஹிஸ்டெரோஸ்கோபியின் பாடநூல் நந்திதா பால்ஷெட்கர், வெளியீட்டாளர்: ஜேபி மெடிக்கல் லிமிடெட், 2013

மேற்கோள்கள் 

1963 பிறப்புகள்
வாழும் நபர்கள்
இந்திய மகப்பேறியலாளர்கள்
இந்தியப் பெண் மருத்துவர்கள்
பிளாக் பான்தர்: வகாண்டா போரெவர்

பிளாக் பான்தர்: வகாண்டா போரெவர் () என்பது 2022 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இது பிளாக் பான்தர் என்ற மார்வெல் வரைகதை கதாபாத்திரத்தை மையமாக வைத்து மார்வெல் ஸ்டுடியோஸ் என்ற நிறுவனம் தயாரிக்க வால்ட் டிஸ்னி ஸ்டுடியோஸ் மோஷன் பிக்சர்ஸ் என்ற நிறுவனம் விநியோகம் செய்கிறது. இது 2018 ஆம் ஆண்டு வெளியான பிளாக் பான்தர் என்ற திரைப்படத்தின் தொடர்ச்சியாகவும் மார்வல் திரைப் பிரபஞ்சத்தின் முப்பதாவது திரைப்படமும் ஆகும்.

இந்த திரைப்படத்தை ரையன் கூக்லர் என்பவர் இயக்க, ரையன் கூக்லர் மற்றும் ஜோ ராபர்ட் கோல் ஆகியோர் கதை எழுதியுள்ளனர். கேவின் பிகே தயாரிக்கும் இந்த படத்தில் லுபிடா நியாங்கோ, டானாய் குரைரா, மார்டின் பிறீமன், லெட்டிடியா ரைட், வின்ஸ்டன் துயூக், அங்கெலா பாசெட் மற்றும் டொமினிக் தோர்ன் ஆகியோர் நடித்துள்ளனர்.

இப்படத்தின் தொடர்ச்சியான இரண்டாம் பகுதி பிப்ரவரி 2018 இல் தயாரிக்க தீர்மானிக்கப்பட்டது. அடுத்த மாதம் இயக்குநர் ரையன் கூக்லர் என்பவருடன் பேச்சுவார்த்தை நடத்தப்பட்டு, 2019 இல் இப்படத்தின் ஆக்கப்பூர்வமான அறிவிப்புஅறிவிக்கப்பட்டது. ஆகஸ்ட் 2020 இல் பிளாக் பான்தர் வேடத்தில் நடித்த சட்விக் போஸ்மேன் என்பவர் பெருங்குடல் புற்றுநோயால் மரணித்தார். அதனால் படத்தின் திட்டங்கள் மாறின, மார்வெல் தனது டி'சல்லா
 பாத்திரத்தை மறுபரிசீலனை செய்ய விரும்பவில்லை. முதல் படத்தில் நடித்த முக்கிய நடிகர்கள் மீண்டும் இரண்டாம் படத்திலும் நடிப்பார்கள் என நவம்பர் அன்று உறுதி செயப்பட்டது. மேலும் இப்படத்தின் தலைப்பு மே 2021 இல் அறிவிக்கப்பட்டு, ஜூன் 2021 இன் பிற்பகுதியில் அட்லான்டா மற்றும் மாசச்சூசெட்ஸ் போன்ற நாடுகளை சுற்றி படப்பிடிப்பு தொடங்கபட்டது.

பிளாக் பான்தர்: வகாண்டா போரெவர் என்ற படம் அக்டோபர் 26, 2022 அன்று ஹாலிவுட், லாஸ் ஏஞ்சல்ஸில் உள்ள எல் கேபிடன் தியேட்டர் மற்றும் டால்பி திரையரங்கில் திரையிடப்பட்டது, மேலும் இது மார்வெல் திரைப் பிரபஞ்சத்தின் நான்காம் கட்டத்தின் இறுதிப் படமாக நவம்பர் 11, அன்று அமெரிக்காவில் வெளியிடப்பட்டது. இப்படம் வெளியாகி பொதுவாக விமர்சகர்களிடமிருந்து நேர்மறையான விமர்சனங்களைப் பெற்றது மற்றும் உலகளவில் $859.2 மில்லியன் வசூலித்தது, மேலும் 2022 ஆம் ஆண்டில் அதிக வசூல் செய்த ஆறாவது படமாக ஆனது.

மேற்கோள்கள்

வெளி இணைப்புகள்
 

2022 திரைப்படங்கள்
2022 ஆங்கிலத் திரைப்படங்கள்
அமெரிக்கத் திரைப்படங்கள்
அமெரிக்க மீநாயகன் திரைப்படங்கள்
மார்வெல் திரைப் பிரபஞ்சம்: நான்காம் கட்டம்
அமெரிக்க சாகச திரைப்படங்கள்
அமெரிக்க அறிபுனைத் திரைப்படங்கள்
அமெரிக்க கற்பனை திரைப்படங்கள்
அமெரிக்க அதிரடித் திரைப்படங்கள்
தொடர் திரைப்படங்கள்
ஆன்ட்-மேன் அண்ட் த வாஸ்ப்: குவாண்டுமேனியா

ஆன்ட்-மேன் அண்ட் த வாஸ்ப்: குவாண்டுமேனியா () என்பது 2023 ஆம் ஆண்டு திரைக்கு வந்த அமெரிக்க நாட்டு மீநாயகன் திரைப்படம் ஆகும். இது மார்வெல் வரைகதை கதாபாத்திரங்களான ஸ்காட் லாங் / ஆண்ட் மேன் மற்றும் ஹோப் வான் டெய்ன் / வாஸ்ப் ஆகியவற்றை மையமாக வைத்து மார்வெல் ஸ்டுடியோஸ் என்ற நிறுவனம் தயாரிக்க வால்ட் டிஸ்னி ஸ்டுடியோஸ் மோஷன் பிக்சர்ஸ் என்ற நிறுவனம் விநியோகம் செய்கிறது. இது 2015 ஆம் ஆண்டு வெளியான ஆன்ட்-மேன் மற்றும் ஆன்ட்-மேன் அண்ட் த வாஸ்ப் (2018) போன்ற திரைப்படங்களின் தொடர்ச்சியாகவும் மார்வல் திரைப் பிரபஞ்சத்தின் முப்பத்தொன்றாவது திரைப்படமும் ஆகும்.

இந்த திரைப்படத்தை பெய்டன் ரீட் என்பவர் இயக்க, ஜெஃப் லவ்னஸ் என்பவர் கதை எழுதியுள்ளார். கேவின் பிகே என்பவர் தயாரிக்கும் இப்படத்தில் பால் ருத், இவாஞ்சலீன் லில்லி, மைக்கேல் பெனா, மிச்செல் பைபர், மைக்கேல் டக்ளஸ், கேத்ரின் நியூட்டன் மற்றும் ஜொனாதன் மேஜர்ஸ் ஆகியோர் நடித்துள்ளார்கள்.

ஆன்ட்-மேன் திரைப்படத்தின் மூன்றாவது படத்திட்டங்கள் நவம்பர் 2019 இல் உறுதி செய்யப்பட்டன, இப்படத்தில் பெய்டன் ரீட் மற்றும் பால் ருத் ஆகியோர் மீண்டும் பணிபுரிகின்றனர். கோவிட்-19 பெருந்தொற்று நோயின் போது ஏப்ரல் 2020 க்குள் ஜெஃப் லவ்னஸ் பணியமர்த்தப்பட்டார். அதை தொடர்ந்து இப்படத்தின் தலைப்பு மற்றும் புதிய நடிகர்கள் பற்றிய அறிவுப்பு டிசம்பர் 2020 இல் அறிவிக்கப்பட்டது. முதல் கட்ட பட பிடிப்பு பிப்ரவரி 2021 இல் துருக்கியில் நடைபெற்றது, அதே நேரத்தில் கூடுதல் படப்பிடிப்பு சான் பிரான்சிஸ்கோவில் ஜூன் நடுப்பகுதியில் நடந்தது, ஜூலை மாத இறுதியில் பக்கிங்ஹாம்ஷையரில் உள்ள பைன்வுட் படப்பிடிப்பு வளாகத்தில் முதன்மை புகைப்படம் எடுக்கப்பட்டது.

ஆன்ட்-மேன் அண்ட் த வாஸ்ப்: குவாண்டுமேனியா என்ற படம் பிப்ரவரி 6, 2023 அன்று வெஸ்ட்வுட், லாஸ் ஏஞ்சல்ஸில் திரையிடப்பட்டது, மேலும் மார்வெல் திரைப் பிரபஞ்சத்தின் ஐந்தாம் கட்டத்தில் முதல் படமாக பிப்ரவரி 17 அன்று அமெரிக்காவில் வெளியாகி, உலகளவில் $476.1 மில்லியன் வசூலித்த போதிலும், இது வசூல் ரீதியாக ஏமாற்றத்தை அளித்தது மற்றும் விமர்சகர்களிடமிருந்து கலவையான விமர்சனங்களைப் பெற்றது.

மேற்கோள்கள்

வெளி இணைப்புகள்
 

2023 ஆங்கிலத் திரைப்படங்கள்
அமெரிக்கத் திரைப்படங்கள்
அமெரிக்க மீநாயகன் திரைப்படங்கள்
மார்வெல் திரைப் பிரபஞ்சம்: ஐந்தாம் கட்டம்
அமெரிக்க சாகச திரைப்படங்கள்
அமெரிக்க கற்பனை திரைப்படங்கள்
அமெரிக்க அறிபுனைத் திரைப்படங்கள்
அமெரிக்க அதிரடித் திரைப்படங்கள்
அமெரிக்க நகைச்சுவை திரைப்படங்கள்
தொடர் திரைப்படங்கள்
சான் பிரான்சிஸ்கோவில் படமாக்கப்பட்ட திரைப்படங்கள்
வேரா இங்கோரணி

வேரா இங்கோரணி (Vera Hingorani) ஓர் இந்திய மகளிர் மருத்துவ நிபுணர், மகப்பேறு மருத்துவர், மருத்துவ எழுத்தாளர் மற்றும் அகில இந்திய மருத்துவ அறிவியல் கழகத்தில் மகளிர் மற்றும் மகப்பேறியல் துறை முன்னாள் பேராசிரியர் மற்றும் தலைவர் ஆவார். இவர் முன்னாள் கெளரவ மகளிர் மருத்துவ நிபுணர் மற்றும் மறைந்த இந்தியப் பிரதமர் இந்திரா காந்தி மற்றும் இந்தியாவின் முன்னாள் குடியரசுத் தலைவர் பிரதிபா பாட்டீலின் மகப்பேறியல் நிபுணர் ஆவார்.  இந்திய அரசு 1984 ஆம் ஆண்டில் நான்காவது மிக உயர்ந்த இந்திய குடிமை விருதான பத்மசிறீ வழங்கி இவரை கௌரவித்தது.

சுயசரிதை 
வேரா ஹிங்கோரணி 23 டிசம்பர் 1924 அன்று இந்தியாவின் புபக்கில் டெக்லாண்ட் ஹாட்சந்த் மற்றும் லீலாவதி ஆகியோருக்கு மகளாகப் பிறந்தார் மற்றும் 1947 இல் லேடி ஹார்டிங் மருத்துவக் கல்லூரியில் மருத்துவத்தில் பட்டம் பெற்றார். மகளி நலவியல் மற்றும் மகப்பேறியலில் சிறப்பிடம் பெற்ற பிறகு, இவர்  அனைத்திந்திய மருத்துவ அறிவியல் இந்தியா நிறுவனம் 1959 இல் புது தில்லியில் மகளிர் நலவியல் மற்றும் மகப்பேறியலில் துறையில் இவர் 1986 ஆம் ஆண்டு வரை பதவி வகித்தார். எய்ம்சில் சிறப்புநிலை பெற்ற பிறகு, இவர் பத்ரா மருத்துவமனை மற்றும் மருத்துவ ஆராய்ச்சி மையத்தில் சேர்ந்தார், 1996 வரை அங்கு பணியாற்றினார் மற்றும் ஒரு ஆலோசகராக பணியாற்ற மீண்டும் 1997 ஆம் ஆண்டில் எய்ம்ஸ் மருத்துவமனைக்குச் சென்றார்.

ஹிங்கோரணி உலக சுகாதார அமைப்பின் (WHO) முன்னாள் மருத்துவ இயக்குநர் மற்றும் மகளிர் மருத்துவம் மற்றும் மகப்பேறியல் தலைப்பில் பல கட்டுரைகள் மற்றும் மருத்துவ ஆவணங்களை எழுதியுள்ளார். அமெரிக்க மகப்பேறியல் மற்றும் மகளிர் நலவியல் காங்கிரசுவில் 1977 ஆம் ஆண்டில் கௌரவ நபராக இருந்தார்  மற்றும் தேசிய மருத்துவ அற்வியல் அகாதமியின் உறுப்பினராகத் தேர்ந்தெடுக்கப்பட்டார்  1984 ஆம் ஆண்டில் இந்திய அரசின் குடிமை விருதுகளில் ஒன்றான பத்மசிறீ விருதினைப் பெற்றார்.

ஹிங்கோரணி இந்தியாவில் இருந்து காசநோயை ஒழிப்பதற்காக செயல்படும் அரசு சாரா அமைப்பான ஆபரேஷன் ஆஷாவில் மேலாண்மை குழுவின் உறுப்பினராக ஈடுபட்டுள்ளார். இவர் ஐபி இங்கோரணியை மணந்தார் மற்றும் புதுடெல்லியின் கிரேட்டர் கைலாஷ் பகுதியில் வசிக்கிறார்.

தேர்ந்தெடுக்கப்பட்ட புத்தக விவரக்குறிப்பு 
லோச்சியா அண்ட் மென்ஸ்டுரல் பேட்டர்ன்ஸ் இன் வுமன் வித் போடார்டம் ஐஉசிடி இன்சர்சன் (பிரசவத்திற்குப் பின் IUCD செருகல்களுடன் பெண்களின் பேற்றுக்குப்பின் சுரப்பு மற்றும் மாதவிடாய் முறைகள்) 

யூ அண்ட் யுவர் ஹெல்த் (நீங்களும் உங்கள் ஆரோக்கியமும்) 

எ நியூ சைன் ஃபாஅர் டிஃபரண்சியல் டயக்னாசிஸ் ஆஃப் ஓஇவ்ரியன் டியூமர் வித் பிரக்னன்சி (கர்ப்பத்துடன் கருப்பை கட்டியின் வேறுபட்ட நோயறிதலுக்கான புதிய அறிகுறி) 

லேக்டேசன் அண்ட் லேக்டேசனன்ல் அமரோரியா வித் போர்ட் பார்டம் ஐயுசிடி இன்சர்சன்ஸ் (போர்ட்-பார்டம் IUCD செருகல்களுடன் பாலூட்டுதல் மற்றும் பாலூட்டுதல் அமினோரியா) 

ஜெனிடல் டிராக்ட் பாபிலோமஸ் வித் பிரக்னன்சி (கர்ப்பத்துடன் பிறப்புறுப்பு காணப்படும் கட்டி)

விருது 
இந்திய அரசு 1984 ஆம் ஆண்டில் நான்காவது மிக உயர்ந்த இந்திய குடிமை விருதான பத்மசிறீ விருது வழங்கி இவரைக் கௌரவித்தது.

சான்றுகள் 

தில்லிப் பெண் அறிவியலாளர்கள்
வாழும் நபர்கள்
இந்திய மகப்பேறியலாளர்கள்
1924 பிறப்புகள்
பத்மசிறீ விருது பெற்ற மருத்துவத்துறையினர்
இந்தியப் பெண் மருத்துவர்கள்
குராதுலைன் பக்தேரி

குராதுலைன் பக்தேரி (Quratulain Bakhteari) ஒரு பாக்கித்தான் சமூக தொழில்முனைவோர் மற்றும் சமூக அமைப்பாளர் ஆவார் ,இவர் மேம்பாட்டு ஆய்வுகள் மற்றும் நடைமுறைகளுக்கான நிறுவனத்தை நிறுவினார்.

ஆரம்பகால வாழ்க்கை மற்றும் கல்வி 
குராத்துலின் பக்தேரி டிசம்பர் 25, 1949 அன்று பாக்கித்தானின் கராச்சியில் ஒரு அகதி குடியிருப்பில் பிறந்தார். இவர் புனித ஆக்னசு தொடக்கப் பள்ளியில் பயின்றார், பின்னர் பெண்கள் PECHS உயர்நிலைப் பள்ளி,புனித ஜோசப் உயர்நிலைப் பள்ளியில் உயர்நிலை வகுப்பினைப் பயின்றார். இவர் தனது வாழ்க்கையின் முதல் 22 ஆண்டுகளை இந்த முகாமில் கழித்தார். தனது 16 ஆம் வயதில் ஒரு பல் மருத்துவரை மணந்தார். இவர் கராச்சி பல்கலைக்கழகத்தில், சமூகப் பணியில் முதுகலைப் பட்டம் பெற்றார். 1987 இல் இங்கிலாந்தில் உள்ள லாக்பரோ பல்கலைக்கழகத்தில் சமூக மேம்பாட்டில் முனைவர் பட்டம் பெற்றார்.

தொழில்முறை வாழ்க்கை 
முனைவர் பக்தேரி,  வடக்கு கராச்சியில் உள்ள ஓராங்கி என்ற குடிசையில் 1971 ஆம் ஆண்டில் தனது பணியினைத் தொடங்கினார். 1978 முதல் 1982 வரை, இளங்கலை பட்டப்படிப்பை முடித்தபோது, முனைவர் பக்தேரி கராச்சியைச் சுற்றியுள்ள குடியிருப்புகளில் விருப்ப ஆர்வலர், ஆராய்ச்சியாளர் மற்றும் சமூக அமைப்பாளராக பணியாற்றினார், பொது சுகாதாரம் மற்றும் சுகாதாரத்தை ஆகியன இவரது பணிகளில் மையமாக இருந்தது. இந்த நேரத்தில் இவர் கிழக்கு பாக்கித்தானில் இருந்து புதிதாக வந்த அகதிகளுக்கு உதவினார், தற்போது இது வங்காளதேசப் பகுதிகளில் உள்ளது.இவர்களுக்கு சுகாதாரப் பாதுகாப்பு மற்றும் கல்வி அணுகலை வழங்கினார். பக்தேரி ஓரங்கியில் உள்ள கழிவுநீர் மற்றும் சுகாதாரம் தொடர்பான பிரச்சினைகளில் அதிக கவனம் செலுத்தினார், இதில் ஓராங்கி எனும் சோதனைத் திட்டத்தில் பல ஆண்டுகள் பணியாற்றினார். அகதிகளாக வளர்ந்து வரும் அனுபவங்கள்தான் தனது தொழிலைத் தேர்ந்தெடுத்ததாக இவர் கூறியுள்ளார்.

ஓரங்கி சோதனைத் திட்ட மாதிரியை குவெட்டாவுக்குக் கொண்டுவர, பலூசிஸ்தான் (பாக்கித்தான்) மாகாண அரசாங்கத்தால் பக்தேரி அழைக்கப்பட்டார். முனைவர் பக்தேரி 1980 களில் பலூசிஸ்தானில் பெண்களுக்குக் கல்வி வழங்குவதில் பணியாற்றும்படி கேட்டுக் கொள்ளப்பட்டார். 5 வருட இடைவெளியில் பெண்களுக்கு 2200 சமூக ஆதரவு பள்ளிகளை நிறுவினார். அதில்  300,000 பெண்கள் சேர்க்கையுடன் பெண் கல்வி வழங்குவதற்கான சமூக ஆதரவு செயல்முறை என்ற கருத்தை இவர் உருவாக்கி வழிநடத்தினார்.

பக்தேரி ஹோம்நெட் தெற்காசியாவின் குழுவில் பணியாற்றுகிறார்.

மேம்பாட்டு ஆய்வுகள் மற்றும் நடைமுறைகளுக்கான நிறுவனம் 
1998 ஆம் ஆண்டில், கல்வியில் தனது பணியைத் தொடர்ந்து, முனைவர் குராதுலைன் பக்தீரியின் நிறுவனத்துடன் இணைந்து பணியாற்றினார். குராதுலைன், உள்ளூர் மற்றும் அரசு அல்லது கல்வி புரவலர்களிடம் மூலம் செயல்பட வடிவமைக்கப்பட்ட ஒரு மேம்பாட்டு மற்றும் பயிற்சி நிறுவனத்தை (ஐடிஎஸ்பி) நிறுவினார். இந்த பள்ளி ஒரு அடிப்படை கல்வியை வழங்குவதோடு சமூக மேம்பாடு, அமைப்பு மற்றும் ஒத்துழைப்பு பற்றி மாணவர்களுக்கு கற்பிக்கும் பணியினை முதன்மையாகக் கொண்டுள்ளது. இந்த நிறுவனம் பாக்கித்தான் முழுவதும் கற்றல் நிலையங்களை நிறுவியது, இது பின்தங்கிய பின்னணியைச் சேர்ந்த இளைஞர்களுக்கு இவர்களின் சமூகங்களுக்குச் சென்று சேவை செய்ய பயிற்சி அளிக்கிறது. தற்போது முறைசாரா பள்ளி மற்றும் பட்டமில்லா விருது வழங்கி வருகிறது, இருப்பினும் ஐடிஎஸ்பி இதே கருத்தின் அடிப்படையில் ஒரு பல்கலைக்கழகத்தை நிறுவும் பணியில் ஈடுபட்டு வருகிறது, குவெட்டாவில் ஒரு பாடத்திட்டம் மற்றும் அதற்கான வளாகத்தையும் உருவாக்குகிறது.

சான்றுகள் 

வாழும் நபர்கள்
1949 பிறப்புகள்
பெண் தொழிலதிபர்கள்
ஆசா டி வோசு

ஆசா டி வோசு (Asha de Vos) என்பவர் இலங்கையைச் சேர்ந்த கடலியல் உயிரியலாளர் ஆவார். வடக்கு  இந்தியப் பெருங்கடலில் நீலத் திமிங்கல ஆராய்ச்சியின் முன்னோடியாகவும் இவர் அறியப்படுகிறார். கடலியல் கல்வி கற்பித்தலிலும் நீலத் திமிங்கல ஆராய்ச்சி திட்டத்திற்கும் பெயர் பெற்றவராகத் திகழ்ந்தார். 2018 ஆம் ஆண்டில் பிபிசி வானொலியின் 100 பெண்கள் விருதுக்கு தேர்ந்தெடுக்கப்பட்டார்.

வாழ்க்கை மற்றும் தொழில் 
ஆசா டி வோசு  1979 ஆம் ஆண்டு இலங்கையில் பிறந்தார். இவருக்கு ஆறு வயதாக இருந்தபோது இவருடைய பெற்றோர் ஆசாவுக்கு தேசிய புவியியல் பத்திரிகைகளைக் கொண்டு வருவார்கள். அந்த புத்தகங்களின் பக்கங்களைப் பார்த்து, "அது ஒரு நாள் நானாக இருப்பேன்" என்று ஆசா கற்பனை செய்து பார்ப்பார். யாரும் போகாத இடங்களுக்குச் சென்று, யாரும் பார்க்காத செய்திகளை பார்ப்பேன் என்று கனவும் காண்பாராம். "சாகச விஞ்ஞானி" ஆக கனவு காண இப்பத்திரிகைகள ஆசா டீவோசைதூண்டியது.

ஆசா டி வோசின் ஆரம்பக் கல்வி கொழும்பு மகளிர் கல்லூரியில் முடிந்தது. ஆரம்பக் கல்வியைத் தொடர்ந்து  கொழும்பு சர்வதேசப் பள்ளியில் படித்து முடித்த ஆசா புனித ஆண்ரூட்சு  பல்கலைக்கழகத்தில் கடல் மற்றும் சுற்றுச்சூழல் உயிரியலில் இளங்கலை படிப்புக்காக  இசுக்காட்லாந்துக்குச்  சென்றார். மேலும் ஆக்சுபோர்டு பல்கலைக்கழகத்தில் ஒருங்கிணைந்த உயிர் அறிவியலில் முதுகலைப்  பட்டமும் பெற்றார்.  மேற்கு ஆத்திரேலியா பல்கலைக்கழகத்தில் முனைவர் பட்டப் படிப்பை முடித்தார்.

கடல் பாலூட்டி ஆராய்ச்சியில் முனைவர் பட்டம் பெற்ற முதல் மற்றும் ஒரே இலங்கையர் ஆசா டி வோசு ஆவார்.

இயற்கையின் பாதுகாப்புக்கான சர்வதேச ஒன்றியத்தின் கடல் மற்றும் கடலோரப் பிரிவில் மூத்த திட்ட அதிகாரியாக டி வோசு பணியாற்றினார். 2008 ஆம் ஆண்டில் இலங்கை நீல திமிங்கலம் திட்டத்தை நிறுவினார். இத் திட்டம் வட இந்தியப் பெருங்கடலுக்குள் நீலத் திமிங்கலங்கள் பற்றிய முதல் நீண்டகால ஆய்வை உருவாக்கியது.  ஒவ்வோர் ஆண்டும் புலம்பெயர்வதாக நினைக்கப்பட்ட இந்தியப் பெருங்கடல் நீலத் திமிங்கலங்கள் ஆண்டு முழுவதும் இலங்கைக்கு அருகிலுள்ள நீரில் தங்கியிருப்பதை இவர் தனது ஆராய்ச்சியின் மூலம் கண்டுபிடித்தார்.

டி வோசின் ஆராய்ச்சியின் காரணமாக , சர்வதேச திமிங்கல ஆணையம் இலங்கை நீலத் திமிங்கலங்களை பாதுகாப்பு ஆராய்ச்சியின் அவசரத் தேவையுள்ள ஒரு இனமாக அங்கீகரித்தது. பின்பு திமிங்கலக் கப்பல் தாக்குதல்களில் இலங்கை அரசாங்கத்துடன் ஒத்துழைக்கத் தொடங்கியது.

டி வோசு  ஐயுசிஎன் உயினிங்கள் உயிர்வாழும் ஆணையத்தின் சீடாசியன் நிபுணர் குழுவின் அழைக்கப்பட்ட உறுப்பினரானார். இவர் கலிபோர்னியா சாண்டா குரூசு  பல்கலைக்கழகத்தில் முனைவர் பட்ட அறிஞராகவும், தேசிய புவியியல் கழகத்தின் விருந்தினர் வலைப்பூ பதிவராகவும் இருந்தார்.

இலங்கையின் முதல் கடல் பாதுகாப்பு ஆராய்ச்சி மற்றும் கல்வி அமைப்பான இலாப நோக்கற்ற அமைப்பான ஓசன்வெல் அமைப்பின் நிறுவனர் மற்றும் இயக்குநர் ஆசா டி வோசு ஆவார். கடலோரங்களின் ஆரோக்கியம் மற்றும் எதிர்காலம் உள்ளூர் மக்களைச் சார்ந்தது என்று டி வோசு நம்புகிறார்.

மேற்கத்திய விஞ்ஞானிகளின் வளரும் நாடுகளில் தரவுகளைச் சேகரிக்கும் ஆராய்ச்சி பாதுகாப்பு முயற்சிகளை முடக்குகிறது என்று இவர் வாதிடுகிறார்.. டி வோசு தனது திறமையால் பெண்கள் தங்களை வளர்த்துக் கொள்ளவேண்டும் என்றும் அவர்களின் பாலினம் தங்கள் திறனை மட்டுப்படுத்த விடக்கூடாது என்றும் கூறியுள்ளார்.

மேற்கோள்கள்

புற இணைப்புகள் 

Oceanswell
Marine Conservation Action Fund

1979 பிறப்புகள்
வாழும் நபர்கள்
இலங்கை உயிரியலாளர்கள்
இலங்கைப் பெண் அறிவியலாளர்கள்
கடலூர் மாநகராட்சி

கடலூர் மாநகராட்சி (Cuddalore City Corporation) இந்தியாவின் முதல் நகராட்சியும் ஆங்கில ஆட்சியரின் தலைமையிடமாக இருந்தது. 
இந்தியாவுக்கு வாணிபம் செய்ய வந்த ஆங்கிலேயர்கள் செஞ்சியை ஆண்ட மன்னர்களிடம் இருந்து கடலூரில் இருந்த புனித டேவிட் கோட்டையை வாங்கினார்கள். சென்னை புனித ஜார்ஜ் கோட்டையை பிரெஞ்சுக்காரர்கள் கைப்பற்றிய போது புனித டேவிட் கோட்டைக்கு தங்கள் மாகாணத் தலைநகரை மாற்றி இந்தியாவின் தென் பிராந்தியத்தை இந்தக் கோட்டையில் இருந்து ஆண்டு வந்தார்கள். ஆங்கிலேயர்கள் தங்கள் நாட்டுடனான வாணிபத் தொடர்புகளுக்கு, கடலூர் துறைமுகத்தை அதிக அளவில் பயன்படுத்தியதாக சரித்திரக் குறிப்புகள் தெரிவிக்கின்றன,

கடலூரில், கடலூர் முதுநகர் மற்றும் கடலூர் புதுநகர் என இரண்டு முக்கிய பகுதிகள் உள்ளன. 1866 வரை நகராட்சி அலுவலகம் போன்ற அரசு அலுவலகங்கள் முதுநகர் பகுதியிலேயே இருந்தன. 1866க்கு பிறகு அவை புதுநகர் பகுதியில் உள்ள மஞ்சக்குப்பம் எனப்படும் இடத்திற்கு மாற்றப்பட்டது.

சரித்திரக் குறிப்புகள் படி இவ்வூர் சோழர், பல்லவர், முகலாயர் மற்றும் ஆங்கிலேயர் ஆகியோரால் ஆட்சி செய்யப்பட்டுள்ளது. பாரம்பரியப்படி சைவ சமயக் கோட்பாடுகள் இங்கு பின்பற்றப்படுவதன் மூலம் சோழர்கள் இப்பகுதியை ஆட்சி செய்துள்ளது புலனாகிறது.

22 அக்டோபர் 2021 அன்று கடலூர் மாநகராட்சியாக தரம் உயர்த்தி அறிவிக்கப்பட்ட நிலையில், அம்மாநகராட்சி செயல்படுவதற்கான மாநகராட்சி அவசர சட்டத்தை தமிழக அரசு இயற்றி வெளியிட்டுள்ளது.இந்த அவசர சட்டத்தில் ஊராட்சி அமைப்புகள் இணைந்து அரசாணை வெளியீடு இல்லை.

புதிதாக உருவாக்கப்பட்ட கடலூர் மாநகராட்சி பகுதியில் 

கடலூர் நகரம், 
கடலூர்  ஊராட்சி ஒன்றியத்தில் உள்ள 16 ஊராட்சி மன்றங்களின் பகுதிகள்;
 உச்சிமேடு
 தோட்டப்பட்டு
 திருவந்திபுரம்
 பச்சையாங்குப்பம்
 வெள்ளப்பாக்கம்
 மருதாடு

 பெரியகங்கணாங்குப்பம்
 பாதிரிக்குப்பம்
 குடிகாடு
 நத்தப்பட்டு

 கோண்டூர்
 கரையேரவிட்டகுப்பம்
 சின்ன கங்கணாங்குப்பம்
 குண்டுஉப்பலவாடி
 கடலூர் ஓ. டி.(முதுநகர்)
 அரிசிபெரியாங்குப்பம்
 இவை தான் இறுதி செய்யப்பட்ட கிராமங்கள்.

மாநகராட்சி தேர்தல், 2022

2022-ஆம் ஆண்டில்  கடலூர் மாநகராட்சியின் 45 மாமன்ற உறுப்பினர்களுக்கான தேர்தல் முதன்முறையாக நடைபெற்றது. இத்தேர்தலில் திமுக கூட்டணி 34 வார்டுகளையும், அதிமுக 6வார்டுகளையும், பாரதிய ஜனதா கட்சி 1 வார்டடையும், பாமக 1 வார்டையும்,  சுயேச்சைகள் 3 வார்டுகளையும் கைப்பற்றினர்.  மேயர் மற்றும் துணை மேயர் தேர்தலில், மேயராக திமுகவின் சுந்தரியும் ,  துணை மேயராக விடுதலைச் சிறுத்தைகள் கட்சியின் தாமரைச்செல்வனும்   வெற்றி பெற்றனர்.

மேற்கோள்கள்

கடலூர் மாவட்டம்
தமிழ்நாடு மாநகராட்சிகள்
சாசியா சையத்

சாசியா சையத் (Shazia Syed) ஒரு பாக்கித்தானிய தொழிலதிபர் ஆவார், இவர் தற்போது யுனிலீவரில் குளோபல் பானங்களின் செயலாட்சித் துணைத் தலைவராக உள்ளார். ஷீவாஸ் யூனிலீவர் பாக்கித்தான் லிமிடெட்டின் தலைவரும் தலைமை நிர்வாக அதிகாரியாக, நவம்பர் 2015 முதல் பிப்ரவரி 2020 வரை இருந்தார். அதற்கு முன் இவர் நவம்பர் 2013 முதல் அக்டோபர் 2015 வரை யூனிலீவர் இலங்கையின் தலைவராக பணியாற்றினார்.

நிறுவனத்தில் தனது 30 ஆண்டுகளில், இவர் நிறுவனத்தின் அனைத்து துறைகள் மற்றும் பிரிவுகளில் பணியாற்றியுள்ளார்.

கல்வி மற்றும் தனிப்பட்ட வாழ்க்கை 
சாஜியா பாக்கித்தானில் உள்ள கைபர்-பக்துன்க்வா என்ற சிறிய கிராமத்தில் பிறந்தார். சையத் கிளேட்டன் மாநில பல்கலைக்கழகத்தில் வணிக நிர்வாகத்தில் முதுகலைப் பட்டம் பெற்றார்.

இவருக்கு திருமணமாகி இரண்டு குழந்தைகள் உள்ளன

தொழில் வாழ்க்கை 
அக்டோபர் 1989 இல் யுனிலீவர் நிறுவனத்தில் சேர்ந்த சையத், மேலாண்மை பயிற்சியாளராக தனது தொழில் வாழ்க்கையைத் தொடங்கினார்.

டிசம்பர் 2000 இல், இவர் வியட்நாமிற்கு சென்றார், அங்கு யூனிலீவர் வியட்நாமில் வணிக அலகு தலைவராக நியமிக்கப்பட்டார். இவர் டிசம்பர் 2003 வரை மூன்று ஆண்டுகள் அங்கு பணியாற்றினார்.

ஜனவரி 2004 இல், இவர் பாக்கித்தானுக்குத் திரும்பினார் மற்றும் 2009 இல் புத்துணர்வூட்டுதல் சந்தைப்படுத்தல் துணைத் தலைவராக ஆவதற்கு முன்பு யூனிலீவர் பாக்கிஸ்தான் வரையறுக்கப்பட்ட குழுமத்தின்  வீடு மற்றும் சுய பாதுகாப்பு பொருட்களின் வணிக பிரிவின் தலைவராக இருந்தார்.

ஏப்ரல் 2009 இல், இவர் நிர்வாக இயக்குனராக யூனிலீவர் பாக்கிஸ்தான் வரையறுக்கப்பட்ட குழுமத்தில் நியமிக்கப்பட்டார்  அதே நேரத்தில் உனிலீவர் உணவக நிறுவனத்தில் இயக்குநாராகப் பணியாற்றினார் .  2009 ஆம் ஆண்டில், பாக்கித்தானின் யூனிலீவரில் பனிக்கூழ் வணிகத்திற்கு ஒரு வருடம் தலைமை தாங்கினார்.

இவர் ஜனவரி 2010 முதல் மார்ச் 2016 வரை யூனிலீவர் பாக்கிஸ்தான் ஃபுட்ஸ் வரையறுக்கப்பட்ட குழுமத்தின் செயல் இயக்குனராகப் பணியாற்றினார். நவம்பர் 2013 இல் யூனிலீவர் ஸ்ரீலங்கா வரையறுக்கப்பட்ட குழுமத்தின் நிறுவனத்தின் முதல் பெண் தலைவராக ஆவதற்கு முன்பு யூனிலீவர் பாக்கித்தான் வரையறுக்கப்பட்ட குழுமத்தின் நிறுவனத்தின் நிர்வாக இயக்குநர் மற்றும் வாடிக்கையாளர் மேம்பாட்டுத் துணைத் தலைவராக பணியாற்றினார்.  சையத்தின் தலைமையின் கீழ், யூனிலீவர் இலங்கை வணிகம் பரவலான  வளர்ச்சியைக் கண்டது. அக்டோபர் 2015 வரை யூனிலீவர் இலங்கையின் தலைவராக இருந்தார். இவர் ஏப்ரல் 2014 இல் யுனிலீவர் பாக்கித்தானில் நிர்வாக இயக்குநரானார். நவம்பர் 2015 இல், இவர் யூனிலீவர் பாக்கித்தான் வரையறுக்கப்பட்ட குழுமத்தில் தலைவராகவும் தலைமை நிர்வாக அதிகாரியாகவும் ஆனார். மார்ச் 2016 இல், சையதுக்கு யூனிலீவர் பாக்கிஸ்தான் ஃபுட்ஸ் வரையறுக்கப்பட்ட குழுமத்தின் தலைமை நிர்வாக அதிகாரியாக கூடுதல் பொறுப்பு வழங்கப்பட்டது. இப்போது இவர் யுனிலீவர் தலைமை அலுவலகமான ரோட்டர்டாமில் உலகளாவிய செயலாட்சித் தலைவராக உள்ளார்.

விருதுகள் மற்றும் அங்கீகாரம் 
ஜூலை 2015 இல், இலங்கையின் பெண்கள் மேலாண்மை சையதுக்கு, "சிறந்த சர்வதேச மகளிர் தலைமைத்துவத்திற்கான" விருதை வழங்கியது.

2016 ஆம் ஆண்டில், தி எக்ஸ்பிரசு திரிப்யூன், கூட்டாண்மை உலகில், பாக்கித்தானின் மிகவும் அங்கீகரிக்கப்பட்ட ஆளுமைகளில் ஒருவராக இவரை குறிப்பிட்டது.

இவர் பாக்கித்தான் வணிக குழுவின் இயக்குநராகவும், தேசிய மேலாண்மை அறக்கட்டளையின் ஆளுநர் குழுவில் உறுப்பினராகவும், பாக்கித்தானின் டியூக் ஆஃப் எடின்பர்க் விருது அறக்கட்டளையின் அறங்காவலராகவும் பணியாற்றுகிறார்.

சான்றுகள் 

வாழும் நபர்கள்
பெண் தொழிலதிபர்கள்
ஜே. எம். எச். அசன் மவுலானா

ஜே. எம். எச். அசன் மவுலானா  ஆங்கிலம்  J.M.H. Aassan Maulaana   இந்திய அரசியல்வாதி 
இவரது தந்தை பெயர் ஜே. எம். ஆரூண்ரஷீத், இந்திய தேசிய காங்கிரசு கட்சி சார்பாக தேனி நாடாளுமன்ற உறுப்பினராக மக்கள் பணியாற்றியுள்ளார். தாயார் பெயர் ஹாஜிரான் பீவி பிறந்தது 1985ம் ஆண்டு. பிறந்த ஊர் சென்னை .

ஷாஜிதா பர்வீன் என்ற மனைவி உள்ளார். சென்னை புதுக்கல்லூரியில் 2005 ஆம் ஆண்டு எம்.பி.ஏ படித்துள்ளார். அடிப்படையில் தொழிலதிபர்.

தேர்தல் களத்தில் 
தமிழ்நாடு சட்டமன்றத் தேர்தல், 2016, இந்திய தேசிய காங்கிரசு கட்சியின் சார்பாக அம்பத்தூர் சட்டமன்றத் தொகுதியில் போட்டியிட்டு 76,877 வாக்குகள் பெற்று தோல்வியடைந்தார். தமிழ்நாடு சட்டமன்றத் தேர்தல், 2021ல் வேளச்சேரி சட்டமன்றத் தொகுதியில் போட்டியிட்டு 68,493 வாக்குகள் பெற்று வெற்றியடைந்தார்.

மேற்கோள்கள் 

1985 பிறப்புகள்
வாழும் நபர்கள்
இந்திய முஸ்லிம்கள்
21-ஆம் நூற்றாண்டு இந்திய அரசியல்வாதிகள்
16 ஆவது தமிழ்நாடு சட்டமன்ற உறுப்பினர்கள்‎
இந்திய தேசிய காங்கிரஸ் அரசியல்வாதிகள்
பத்ரா (இந்து தேவதை)

இந்து மதத்தில் பத்ரா (Bhadra) எனும் பெயர் பல்வேறு தேவதைகளைக் குறிக்கிறது. குபேரனின் மனைவி, சந்திரனின் மகள், கிருஷ்ணரின் மனைவி, ஒரு மலை  சக்தி வடிவமான துர்கா தேவியின் உடனிருப்பவர் என்றவாறு பல தேவதைகளின் வடிவங்களுக்கு இந்தப் பெயர் வழங்கப்படுகிறது

குபேரனின் மனைவி
 பத்ரா என்ற பெயர் யக்சி, இச்சாவி, ரித்தி, மனோரமா நிதி, சகாதேவி  மற்றும் குபேரி என்றும் அழைக்கப்படுகிறார். குபேரி என்ற பெயர் மங்களம் அல்லது சுபம் அல்லது சௌபாக்கியத்தைக் குறிப்பதாகவும், சிறு தெய்வங்களில் ஒருவரான குபேரனின் மனைவி என்றும் குறிப்பிடப்படுகிறார். முரா என்ற அசுரனின் மகள் ஆவார். பத்ரா மற்றும் குபேரன் ஆகியோருக்கு நளகுவாரா, மணிக்ரியா, மயூராஜா என்ற மூன்று மகன்களும், மீனாட்சி என்ற மகளையும்  கொண்டிருந்தனர். இராவணன் இலங்கைக்குள் புகுந்து அதைக் கைப்பற்றிய பிறகு அல்காபுரிக்கு நகர்ந்துள்ளனர்.

சந்திரனின் மகள்
மற்றொரு விதத்தில், பத்ரா சந்திரின் மகள் எனவும் இவள் உடத்யா என்ற முனிவருக்கு மணம் முடிக்கப்பட்டார் என்றும் கூறப்படுகிறது. வருணக் கடவுள் முன்னதாக பத்ராவின் அழகில் மயங்கியவர் உடத்யாவின் பர்ணசாலையிலிருந்து பத்ராவைக் கைப்பற்றி வந்தார் எனவும் கூறப்படுகிறது. நாரதரிடம் பத்ராவை மீட்டு வரச் சொல்லியதன் பேரில் நாரதர் வருணனிடம் சென்று கேட்டும் கூட பத்ராவை அனுப்பி வைக்க வருணன் இசையவில்லை. இதன் காரணமாக உடத்யா சீற்றமடைந்து கடலில் உள்ள நீர் முழுவதையும் குடித்து விட்டதாகவும் அப்பொழுதும் வருணன் பத்ராவை விடவில்லை எனவும் கூறப்படுகிறது. பின்னர் வருணனின் ஏரி மற்றும் பெருங்கடல்களும் முழுவதுமாக வற்றச் செய்யப்பட்டன. பின்னர் உடத்யா நாடுகளில் பாய்ந்து வந்த சரஸ்வதி போன்ற நதிகளை பாலைவனத்திற்குள் புகச் செய்து வளமாக இருந்த நாட்டை பாலைவனமாக மாற்றினார். நாடே வறண்டு போன பின்னர் வருணன் முனிவரிடம் பணிந்து பத்ராவை மீண்டும் கொண்டு வந்து ஒப்படைத்தான். இதன் பின்னர் முனிவர் மகிழ்ந்து உலகையும், வருணனையும் துன்பங்களிலிருந்து காப்பாற்றினர் என்ற புராணமும் உண்டு.

கிருஷ்ணரின் மனைவி
பத்ரா ஒரு அஷ்டபார்யா, இந்துக் கடவுள் கிருஷ்ணரின் முதன்மை அரசிகளில் எட்டாவதானவர் என்று பாகவத புராணத்தில் குறிப்பிடப்பட்டுள்ளது. இவர் பாகவத புராணத்தின் படி இவரது மைத்துனியாகவும், எட்டாவது மனைவியாகவும் குறிப்பிடப்படுகிறார். விஷ்ணு புராணம் மற்றும் ஹரிவம்சம் ஆகியவை பத்ரா கேகேய நாட்டு இளவரசி அல்லது திருஷ்டகேதுவின் மகள் என குறிப்பிடப்படுகிறார்.

வியுஷிடஸ்வாவின் மனைவி
பத்ரா (அல்லது வத்ரா) காக்சிவாத்தின் மகள் மற்றும் புரு அரசன் வியுஷிடஸ்வாவின் மனைவி என்றும் அறியப்படுகிறார். இவரின் கணவர் தனக்கு குழந்தைகள் இல்லாத நிலையில் இறந்து போன போது இவர் தன் கணவரைத் தொடர்ந்து செல்ல தன்னைத் தானே மாய்த்துக் கொள்ளத் துணிந்தார். ஆனால் இந்த தருணத்தில் பௌர்ணமியிலிருந்து எட்டாம் மற்றும் பதினான்காம் நாளில் அவரது கணவரின் சடலத்துடன் உடலுறவு கொள்ள ஒரு அசரீரி குரல் கூறியது. அந்த வழிகாட்டுதலைப் பின்பற்றி, மாதவிடாய் குளியலுக்குப் பிறகு தன் கணவரின் சடலத்துடன் உடலுறவு கொண்டார், இதன் விளைவாக ஏழு மகன்கள் பிறந்தனர். 

இவ்வாறு பத்ரா என்ற பெயரைச் சுற்றி இந்து மதத்தில் பல புராணக் கதைகள் உள்ளன.

மேற்கோள்கள்

இந்து பெண் தெய்வங்கள்
திருப்பூர் ஏ. எம். மைதீன்

தளபதி - திருப்பூர் ஏ. எம். மைதீன்   ஆங்கிலம்  A M Mohideen   இந்திய அரசியல்வாதி, இவர் திருப்பூர் மாவட்டம் திருப்பூரில் பிறந்தார். இந்தியன் யூனியன் முஸ்லிம்லீக்கில் இணைந்து தனது அரசியல் பணியை துவக்கினார்.இந்திய ஒன்றிய முஸ்லிம் லீக் கட்சி சார்பாக தமிழ்நாடு சட்டமன்றத் தேர்தல், 1971, துறைமுகம் (சட்டமன்றத் தொகுதியில் வென்று மக்கள் பணியாற்றியுள்ளார்.

தேர்தல் களத்தில் 
தமிழ்நாடு சட்டமன்றத் தேர்தல், 1971ல் , துறைமுகம் (சட்டமன்றத் தொகுதியில் போட்டியிட்டு 29,255 வாக்குகள் பெற்று  வெற்றியடைந்தார்.

கண்ணியத்திற்குரிய காயிதே மில்லத் என்று போற்றப்படும் முகம்மது இசுமாயில் அவர்களால் தளபதி என்ற பட்டம் சூட்டப்பட்டவர். பெரியாரின் நம்பிக்கை பெற்றவர்.

பொறுப்புகள்
 பொதுத் துறை மீதான குழுவின் அமைப்பின் உறுப்பினர் 1973-1974
 வணிக ஆலோசனைக் குழுவின் உறுப்பினர் 1971-1972
 மெட்ராஸ் பல்கலைக்கழகத்தின் செனட் உறுப்பினர் 9 மார்ச் 1973

மேற்கோள்கள் 

வாழும் நபர்கள்
இந்திய முஸ்லிம்கள்
21-ஆம் நூற்றாண்டு இந்திய அரசியல்வாதிகள்
5 ஆவது தமிழ்நாடு சட்டமன்ற உறுப்பினர்கள்‎
ஊர் பெயரால் அறியப்படும் மக்கள்
புபேந்திர படேல்

புபேந்திர ரஜின்காந்த் படேல் (Bhupendra Rajnikant Patel) (பிறப்பு: 15 சூலை 1962)  குஜராத் மாநில பாரதிய ஜனதா கட்சி அரசியல்வாதியும்,  குசராத்து சட்டமன்ற உறுப்பினரும், குசராத்து மாநிலத்தின் 17ஆவது முதலமைச்சரும் ஆவார்.

11 செப்டம்பர் 2021 அன்று குசராத்து முதலமைச்சர் விஜய் ருபானி  பதவி விலகியதை அடுத்து, 12 செப்டம்பர் 2021 அன்று பாரதிய ஜனதா கட்சியின் சட்டமன்ற உறுப்பினர்களால் புபேந்திர படேல் முதன்முறையாக முதலமைச்சராகத் தேர்வு செய்யப்பட்டார். 13 செப்டம்பர் 2021 அன்று இவர் முதலமைச்சராக பதவி ஏற்றார்.

இரண்டாம் முறையாக
2022 குஜராத் சட்டமன்றத் தேர்தலில் பாரதிய ஜனதா கட்சி 182 தொகுதிகளில் 156 தொகுதிகளை கைப்பற்றியது. இதனால் புபேந்திர படேல் இரண்டாவது முறையாக 12 திசம்பர் 2022 அன்று  முதலமைச்சராக,  ஆளுநர் ஆச்சார்யா தேவ்ரத்தால் பதவிப் பிரமாணம்  செய்து வைக்கப்பட்டார்.

மேற்கோள்கள்

வாழும் நபர்கள்
1962 பிறப்புகள்
குஜராத் முதலமைச்சர்கள்
குஜராத் மக்கள்
21-ஆம் நூற்றாண்டு இந்திய அரசியல்வாதிகள்
குஜராத்தைச் சேர்ந்த பாரதிய ஜனதா கட்சி அரசியல்வாதிகள்